Egri Tavaszváró pontgyűjtő tájékozódási verseny

Versenykiírás

A verseny a 2010. évre kiírt városi ifjúsági bajnokság I. fordulója is.

Időpont: 2010. február 27. szombat 

Rajt-cél hely: Eger, EKF Gyakorló Iskola Eger, Bartók tér 4. 

A verseny jellege: Gyalogos, egyfordulós, nappali, középfokú (B kategóriás 14-18 év)  alapfokú (C kategóriás 14 év alatt) és (F kategória 18 év felett) szórt pontkereső városi tájékozódási túraverseny.

Rendezők: Heves Megyei Természetbarát Szövetség, Kárpát Egyesület Eger

A versennyel kapcsolatos tudnivalók:

A verseny jellege:

A terepen elhelyezett 30 db érintési pontot a térkép alapján tetszőleges sorrendben, a megadott versenyidőn belül kell felkeresni. Egy-egy érintőpont megtalálását különböző pontszámmal jutalmazunk – attól függően, milyen nehézségű pontról van szó. Emellett a verseny közben az ellenőrző pontokon készült fotókat kell beazonosítani a helyszínen. A jó megfigyelés további pontokat jelent. A versenyt az nyeri, aki kategóriájában a legtöbb pontot szerzi. 

A további információkat a verseny előtt, a helyszínen kiadott menetutasítás fogja tartalmazni.

A versenypálya adatai és a várható versenyidő:

9 km, szint elhanyagolható, versenyidő 2, 5 óra

Csapatlétszám: 2 – 4 fő

Térkép:

A versenyző csapatok a terület bejárához a belvárost ábrázoló színes tájfutó térképet és menetutasítást kapnak. A térkép 2005-ben készült 1:5000 méretaránnyal, részletesen ábrázolja a város utcáit, tereit, épületeit. 

Nevezés:

A helyszínen, 9:00 – 10:30 között.

A nevezési díj 400 Ft/fő. A Magyar Természetbarát Szövetség tagjainak, diákoknak és nyugdíjasoknak 300 Ft/fő.

A versenyen való induláshoz sportorvosi engedély nem kell, mindenki saját felelősségére indul. Kártérítés a rendezőségtől semmilyen címen nem igényelhető.

A nevezést előre lehet jelezni: Bóta Attila 20/965-1432 vagy palfiilona@chello.hu

Díjazás: Mindhárom kategória győztes csapata kupát, aranyérmet, oklevelet, a I-III. helyezett csapatok érmet és oklevelet kapnak. Eredményhirdetés várhatóan 14 órakor.

Minden érdeklődőt szerettel várunk!

Versenyrendezők

Eger, 2010. január 30

